Byrettens dom i sag om overtrædelse af færdselslovens § 118, jf. § 27, stk. 6, stadfæstes
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 7. november 2011 af Østre Landsrets 18. afdeling

(landsdommerne Ulla Staal, Lodberg og Lise Leth-Nissen

(kst.)).

18. afd. a.s. nr. S-33-11:

Anklagemyndigheden

mod

Tiltalte

(CPR nr. (Født 1951))

(advokat Peter Byskov, besk.)

Frederiksberg Rets dom af 29. oktober 2010 (1-1354/2010) er

anket af Tiltalte med påstand om frifindelse, subsidiært

frifindelse for påstanden om betinget frakendelse af fø-rerretten.

Anklagemyndigheden har påstået stadfæstelse.

Forklaringer

Der er i landsretten afgivet forklaring af tiltalte og Vidne, der

begge har forklaret i det væsentlige som for byretten.

Den i byretten af vidnet Forurettede afgivne forklaring er

dokumenteret i medfør af rets-plejelovens § 923.



/

- 2 -

Tiltalte har supplerende forklaret blandt andet, at han fastholder,

at han i det lysregulerede kryds holdt tilbage for en kvinde, som

i fodgængerfeltet over Peter Bangs Vej trak sin cy-kel i retning

mod ham. Han holdt helt stille og afventede kvindens passage

af vejen, og først da han herefter konstaterede, at der ikke var

anden færdsel til hinder for hans højre-svingning, fortsatte han

sin kørsel gennem krydset. I fodgængerfeltet var der imidlertid

pludselig lige foran ham en dreng med en cykel, og påkørsel var

uundgåelig.

Vidne har supplerende forklaret blandt andet, at hun i

fodgængerfeltet for grønt lys trak sin cykel over Peter Bangs

Vej fra vejens sydlige fortov, og at hun gik bag drengen, som i

fodgængerfeltet i lidt hurtigere tempo end hendes enten trak sin

cykel eller cyklede på denne. Hun bemærkede den hvide

varebil, der kørte ad Dalgas Boulevard mod syd, idet bilen gav

tegn til højresvingning uden at sænke hastigheden. Hun havde

der-for sin fulde opmærksomhed rettet mod varebilen, da den

med uændret hastighed svingede til højre ad Peter Bangs Vej og

påkørte drengen i fodgængerfeltet. Varebilen standsede først

flere meter efter påkørslen svarende til bilens placering på de

optagne fotos.   

Landsrettens begrundelse og resultat

Efter bevisførelsen for landsretten, herunder navnlig de af

Vidne og Forurettede afgivne vidneforklaringer, må det lægges

til grund, at tiltalte kørte ad Dalgas Boulevard mod syd, og at

han i det lysregulerede kryds ved Peter Bangs Vej svingede til

højre uden forinden at sænke hastigheden, og at han under

svingningen påkørte Forurettede i fodgængerfeltet over Peter

Bangs Vej, hvor Forurettede cyklende i et lidt hurti-gere tempo

end almindeligt gangtempo for grønt lys passerede vejen fra

dennes sydlige fortov. Tiltalte bragte først sin bil til standsning

nogle meter efter påkørslen.   



/

Tiltalte er herefter skyldig i den rejste tiltale. At Forurettede i

fodgængerfeltet ikke var gående ændrer således ikke ved, at

forholdet under de givne omstændigheder med rette er henført

under færdselslovens § 27, stk. 6.   

Straffen findes passende.   

Af de grunde, der er anført af byretten, tiltræder landsretten

endvidere bestemmelsen om betinget frakendelse af førerretten.



/

- 3 -

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.

(Sign.)